Forskudsopgørelsen er en slags budget for din indkomst (fx løn, SU, dagpenge osv.) og skat. Den kommer i november og viser din forventede indkomst og skat for næste år.
Du skal selv sørge for, at tallene i forskudsopgørelsen passer. Hvis der sker ændringer i din økonomi, bør du rette forskudsopgørelsen, så du løbende sikrer dig, at du betaler den rigtige skat. På den måde er sandsynligheden for, at du får en restskat også mindre.
Du finder din forskudsopgørelse ved at logge på med MitID på Skats hjemmeside.